CELEX: 62016CN0225
Language: fi
Date: 2016-04-22 00:00:00
Title: Asia C-225/16: Ennakkoratkaisupyyntö, jonka Hoge Raad der Nederlanden (Alankomaat) on esittänyt 22.4.2016 – Rikosoikeudenkäynti Mossa Ouhramia vastaan

27.6.2016   
            
            
               FI
            
            
               Euroopan unionin virallinen lehti
            
            
               C 232/7
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 22.4.2016 – Rikosoikeudenkäynti Mossa Ouhramia vastaan
   (Asia C-225/16)
   (2016/C 232/08)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Rikosoikeudenkäynnin asianosainen pääasiassa
   
   Mossa Ouhrami
   
      Ennakkoratkaisukysymykset
   
   
               1)
            
            
               Onko palauttamisdirektiivin (1) 11 artiklan 2 kohtaa tulkittava siten, että siinä mainittu viiden vuoden määräaika on laskettava
               
                           a.
                        
                        
                           maahantulokiellon (tai takautuvasti: siihen rinnastettavan ei-toivotuksi julistamisen) antamishetkestä lukien vai
                        
                     
                           b.
                        
                        
                           siitä päivämäärästä lukien, jona asianomainen on – lyhyesti sanottuna – todellisuudessa lähtenyt EU:n jäsenvaltioiden alueelta, vai
                        
                     
                           c.
                        
                        
                           jostakin muusta hetkestä lukien?
                        
                     
         
               2)
            
            
               Onko palauttamisdirektiivin 11 artiklan 2 kohtaa, kun otetaan huomioon siirtymäoikeuden soveltaminen, tulkittava siten, että kyseisestä säännöksestä seuraa, ettei sellaisilla päätöksillä, jotka on tehty ennen palauttamisdirektiivin voimaantuloa ja joiden oikeusvaikutus on se, että henkilön, jolle päätös on osoitettu, on pysyttävä Alankomaiden ulkopuolella yhtäjaksoisesti kymmenen vuotta ja maahantulokielto on määrätty yksittäistapauksen kaikkien merkityksellisten olosuhteiden mukaisesti ja sitä vastaan on voitu käyttää oikeuskeinoja, ole enää oikeusvaikutusta, jos kyseisen velvoitteen voimassaoloaika oli pidempi kuin kyseisessä säännöksessä tarkoitettu voimassaoloaika sillä hetkellä, jona palauttamisdirektiivi oli määrä panna täytäntöön, tai sillä hetkellä, jona henkilön, jolle päätös oli osoitettu, vahvistettiin oleskelevan Alankomaissa?
            
         
      (1)  Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettu Euroopan parlamentin ja neuvoston direktiivi 2008/115/EY (EUVL 2008, L 348, s. 98).